દેશના સૌથી મોટા રાજ્ય ઉત્તરપ્રદેશની ચૂંટણી પહેલાં સપા અને કોંગ્રેસ વચ્ચે ગઠબંધન થઈ જતાં અને આ વખતે વિવિધ અનુમાનો મુજબ કોઈ સ્પષ્ટ તસવીર રજૂ થઈ શકી નથી ત્યારે આ વખતે કોની સરકાર રચાશે તે અંગે કોઈ સચોટ આગાહી થઈ શકી નથી તેથી આ ચૂંટણીનાં પરિણામ આગામી જુલાઈમાં યોજાનારી રાષ્ટ્રપતિની ચૂંટણી પર અસર કરી શકે તેમ માનવામાં આવી રહ્યું છે. તેથી ભાજપ માટે આ રાજ્યની ચૂંટણી ખાસ મહત્વની બની ગઈ છે. જો ભાજપ આ રાજ્યમાં સરકાર બનાવવામાં સફળ થશે તો તેને ર૦૧૯ની લોકસભાની ચૂંટણીમાં રણનીતિ બનાવવામાં ઘણી મદદ મળી શકે તેમ છે. અને તેથી જ આ વખતની ચૂંટણીમાં ભાજપ તમામ તાકાત લગાવી પ્રચાર પ્રસાર કરી રહ્યો છે. જોકે આવા તમામ પ્રયાસ વચ્ચે એવી ચર્ચા પણ ચાલી રહી છે કે માયાવતીને પણ યુપીમાં મજબૂત નેતા માનવામાં આવે છે તેથી જો કોઈ પક્ષને સ્પષ્ટ બહુમતિ ન મળે તો માયાવતી ભાજપ માટે નવા મહેબુબા બની શકે તેવી શક્યતા છે.